CELEX: 32015R1739
Language: sk
Date: 2015-09-28 00:00:00
Title: Nariadenie Komisie (EÚ) 2015/1739 z 28. septembra 2015, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o používanie vínanu železitého ako protihrudkového činidla v soli a náhradách soli (Text s významom pre EHP)

30.9.2015   
            
            
               SK
            
            
               Úradný vestník Európskej únie
            
            
               L 253/3
            
         NARIADENIE KOMISIE (EÚ) 2015/1739
   z 28. septembra 2015,
   ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o používanie vínanu železitého ako protihrudkového činidla v soli a náhradách soli
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3 a článok 14,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 je stanovený zoznam Únie obsahujúci prídavné látky v potravinách schválené na používanie v potravinách, ako aj podmienky ich používania.
            
         
               (2)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok v potravinách uvedených v prílohách II a III k nariadeniu (ES) č. 1333/2008.
            
         
               (3)
            
            
               Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008, a to buď na podnet Komisie, alebo na základe žiadosti.
            
         
               (4)
            
            
               Dňa 18. januára 2012 bola predložená žiadosť o povolenie používania vínanu železitého ako protihrudkového činidla v soli a náhradách soli. Žiadosť sa sprístupnila členským štátom podľa článku 4 nariadenia (ES) č. 1331/2008.
            
         
               (5)
            
            
               Európsky úrad pre bezpečnosť potravín vyhodnotil bezpečnosť vínanu železitého, ktorý je produktom tvorby komplexov vínanu sodného a chloridu železitého, ako prídavnej látky v potravinách a vo svojom stanovisku (4) z 9. decembra 2014 dospel k záveru, že berúc do úvahy toxikologické údaje a konzervatívne predpoklady uvedené v posúdení expozície neexistuje bezpečnostné riziko, pokiaľ ide o jeho použitie ako protihrudkového činidla v soli a jej náhradách na navrhovanej úrovni používania.
            
         
               (6)
            
            
               Pridanie protihrudkového činidla do soli a jej náhrad sa považuje za nevyhnutné s cieľom zlepšiť vlastnosti toku a zabrániť vzniku stvrdnutých hrudiek pri vystavení vlhkosti a počas skladovania. Použitie vínanu železitého môže slúžiť ako alternatíva k iným v súčasnosti povoleným prídavným látkam, ako sú ferokyanidy (E 535 – 538) a oxid kremičitý – kremičitany (E 551 – 553). Preto je vhodné povoliť používanie vínanu železitého ako protihrudkového činidla v soli a jej náhradách a prideliť uvedenej prídavnej látke číslo E 534.
            
         
               (7)
            
            
               Špecifikácie vínanu železitého (E 534) by mali byť zaradené do nariadenia (EÚ) č. 231/2012, keď sa táto látka prvý raz zapíše do zoznamu Únie obsahujúceho prídavné látky v potravinách stanoveného v prílohe II k nariadeniu (ES) č. 1333/2008.
            
         
               (8)
            
            
               Nariadenie (ES) č. 1333/2008 a nariadenie (EÚ) č. 231/2012 by sa preto mali zodpovedajúcim spôsobom zmeniť.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou I k tomuto nariadeniu.
   Článok 2
   Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. septembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
   
      (4)  Vestník EFSA (EFSA Journal) (2015) 13(1):3980.
   
      PRÍLOHA I
      Príloha II k nariadeniu (ES) č. 1333/2008 sa mení takto:
      
                  1.
               
               
                  V bode 3 časti B „Prídavné látky iné ako farbivá a sladidlá“ sa za položku týkajúcu sa prídavnej látky E 530 vkladá táto nová položka:
                  
                              „E 534
                           
                           
                              Vínan železitý“
                           
                        
            
                  2.
               
               
                  Časť E sa mení takto:
                  
                              a)
                           
                           
                              v kategórii 12.1.1 „Soľ“:
                              
                                          i)
                                       
                                       
                                          za položku týkajúcu sa prídavnej látky E 530 sa vkladá táto nová položka:
                                          
                                                       
                                                   
                                                   
                                                      „E 534
                                                   
                                                   
                                                      Vínan železitý
                                                   
                                                   
                                                      110
                                                   
                                                   
                                                      (92)“
                                                   
                                                   
                                                       
                                                   
                                                
                                    
                                          ii)
                                       
                                       
                                          dopĺňa sa táto poznámka pod čiarou:
                                          
                                                       
                                                   
                                                   
                                                       
                                                   
                                                   
                                                      „(92): Vyjadrené vzhľadom k suchej látke.“
                                                   
                                                
                                    
                        
                              b)
                           
                           
                              V kategórii 12.1.2 „Náhrady soli“:
                              
                                          i)
                                       
                                       
                                          za položku týkajúcu sa prídavnej látky E 338 – E 452 sa vkladá táto nová položka:
                                          
                                                       
                                                   
                                                   
                                                      „E 534
                                                   
                                                   
                                                      Vínan železitý
                                                   
                                                   
                                                      110
                                                   
                                                   
                                                      (92)“
                                                   
                                                   
                                                       
                                                   
                                                
                                    
                                          ii)
                                       
                                       
                                          dopĺňa sa táto poznámka pod čiarou:
                                          
                                                       
                                                   
                                                   
                                                       
                                                   
                                                   
                                                      „(92): Vyjadrené vzhľadom k suchej látke.“
                                                   
                                                
                                    
                        
            
   
      PRÍLOHA II
      V prílohe k nariadeniu (EÚ) č. 231/2012 sa za položku týkajúcu sa prídavnej látky E 530 vkladá táto nová položka:
      
         
                     
                        „E 534 VÍNAN ŽELEZITÝ
                     
                  
               
                     
                        Synonymá
                     
                  
                  
                     
                        meso-vínan železitý; produkt tvorby komplexov vínanu sodného a chloridu železitého
                  
               
                     
                        Definícia
                     
                  
                  
                     Vínan železa je vyrobený izomerizáciou L-vínanu na rovnovážnu zmes D-, L- a meso-vínanu s následným pridaním chloridu železitého.
                  
               
                     číslo CAS
                  
                  
                     1280193-05-9
                  
               
                     Chemický názov
                  
                  
                     Produkt tvorby komplexov železa(III) s D(+)-, L(-)- a meso-kyselinami 2,3-dihydroxybutándiovými
                  
               
                     Chemický vzorec
                  
                  
                     Fe(OH)2 C4H4O6Na
                  
               
                     Molekulová hmotnosť
                  
                  
                     261,93
                  
               
                     
                        Rozbor
                     
                  
               
                     
                        meso-vínan
                  
                  
                     > 28 %, vyjadrené ako anión vzhľadom k suchej látke
                  
               
                     D(-)- a L(+)-vínan
                  
                  
                     > 10 %, vyjadrené ako anión vzhľadom k suchej látke
                  
               
                     Železo(III)
                  
                  
                     > 8 %, vyjadrené ako anión vzhľadom k suchej látke
                  
               
                     
                        Opis
                     
                  
                  
                     Tmavozelený vodný roztok obvykle obsahujúci približne 35 % hm. produktov tvorby komplexov
                  
               
                     
                        Identifikácia
                     
                  
                  
                     Vysoko rozpustný vo vode
                  
               
                      
                  
                  
                     Pozitívne testy na vínan a železo
                  
               
                      
                  
                  
                     Hodnota pH 35 % vodného roztoku produktov tvorby komplexov medzi 3,5 a 3,9
                  
               
                     
                        Čistota
                     
                  
               
                     Chlorid
                  
                  
                     Najviac 25 %
                  
               
                     Sodík
                  
                  
                     Najviac 23 %
                  
               
                     Arzén
                  
                  
                     Najviac 3 mg/kg
                  
               
                     Olovo
                  
                  
                     Najviac 2 mg/kg
                  
               
                     Ortuť
                  
                  
                     Najviac 1 mg/kg
                  
               
                     Oxalát/šťaveľany
                  
                  
                     Najviac 1,5 % vyjadrené ako oxalát/šťaveľany v suchom stave“